**Хусеин-шахова џамија** (позната и како **Џамија на Хусеин-шах**) — џамија во скопското село Сарај, сместена на самиот влез во селото. Џамијата претставува дел од културното наследство на Македонија.

Местоположба
------------

Комплексот на џамијата се наоѓа на околу петстотини метри од мостот на Вардар, на самиот влез кон селото Сарај.

Историја
--------

Џамијата била подигната од санџакбегот Хусеин-шах кон средината на XVI век.

Истата започнала да се гради во 1553 година и била завршена во 1566 година. Според натписот над влезот во џамијата, објектот завршил со градење кога Хусеин-шах веќе бил покоен.

Џамијата неколкупати била оштетена. Најпрвин при опожарувањето на Скопје од страна на Пиколомини во 1689 година, потоа за време на бугарската окупација во Втората светска војна, како и за Скопскиот земјотрес. После тоа, преземени се бројни конзерваторски зафати, кои видно го измениле изгледот на џамијата.

Во 2017 година биле извршени сондажни археолошки истражувања, кои биле потребни за изработка на проект за конзервација и реставрација на џамијата. По нив следеле конзерваторски работи на објектот, турбето и двориштето и истите завршиле во 2018 година. Пред џамијата бил подигнат нов стаклен трем.

Архитектура
-----------

Комплексот на џамијата го сочинуваат една џамија, турбе, гробови на турски достоинственици, шадрван и други административни градби. Се знае дека во минатото постоела и медреса, која денес е срушена и не се знае нејзината точна местоположба.

### Џамија

Има квадратна основа засводена со купола, а денешниот изглед на тремот го добил по рестраврацијата од Скопскиот земјотрес во 1963 година.

Била градена од камен, а куполата е поставена на низок осумаголем тамбур и е покриена со ќерамиди. Во неа се влегува од север, директно преку врата со камена рамка и скромно украсен портал, односно плитка ниша во која е вградена мермерна плоча со натпис на арапски букви.

Тремот првично не постоел, но со последните конзерваторски зафати била изградена современа верзија на трем каде е сместено душемето за молење.

#### Минаре

Минарето на џамијата се наоѓа на западната страна, тоа е витко и е висока 22,5 метри. Била изградено од обработен камен. Под шерефето се наоѓаат убави сталактитни украси. Скалите се составени од 80 скалила.

### Турбе

Главна статија: Турбе на Хусеин-шах
Во дворот на џамијата се наоѓа шестострано затворено турбе, во кое е погребан самиот ктитор на џамијата, Хусеин-шах (1566/1567 г.).

Наводи
------

1. 1 2 3 4 5 6 7 8  Велкоска, Сања Ивановска (2019-12-31). „СОНДАЖНИ АРХЕОЛОШКИ ИСТРАЖУВАЊА НА КОМПЛЕКСОТ НА ХУСЕИН-ШАХ ЏАМИЈА ВО САРАЈ, СКОПЈЕ". *Археолошки Информатор* (хрватски). **3**: 89–101. ISSN 2545-4536.
2. 1 2 3  Ристовски, Блаже, уред. (2009). „*Џамија*". *Македонска енциклопедија*. , книга II (М-Ш). Скопје: МАНУ. стр. 1638. Text "series
" ignored (help)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Значајни џамии во Македонија |
| --- |
|  |
| Скопје |  *Џамија Араста* • Џамија Дуќанџик • Јахја-пашина џамија • *Џамија Јилан Капан* • *Бурмали Џамија* • *Џамија Ибни Пајко* • Иса-бегова џамија • Исхак-бегова џамија • Џамија Казанџилер • *Јигит-пашина џамија* • Мурат-пашина џамија • Мустафа-пашина џамија • Султан-муратова џамија • Тутунсуз џамија • Џамија Худаверди • Џамија Ќосе Кади • Фајк Пашина џамија • *Хаџи-касамова џамија* • Хусеин Шах  | Шарената џамија во ТетовоМустафа Паша џамија |
|  |
| Останати градови | Ески џамија • Зејнел Абедин-Паша џамија • Кадин Ана џамија • *Султан Мурат џамија* • Џамија на Хаџи Дургут • Хаџи Хасан џамија • Хаџи Рамаданова џамија • Хуса Медин Паша џамија • *Султан Селим џамија* • Татар Синан Бег џамија • *Улу џамија* • |
|  |
| Тетовско муфтиство | Шарена џамија |
|  |
| Кичевско муфтиство | Бала Маало џамија • Бичинска џамија • Џамија „Султан Бајазит" |
|  |
| Охридско муфтиство | Ѓурџи беј џамија • Имарет џамија • Џамија Али Паша |
|  |
| Струшко муфтиство | Мустафа Челеби |
|  |
| Битолско муфтиство | Јени џамија • Ајдар Кади џамија • Исак џамија |
|  |
| Прилепско муфтиство | Чарши џамија • Скршена џамија |
|  |
| Штипско муфтиство | Орта џамија • *Стара џамија (Баница)* |
|  |
| Категорија Османлиска архитектура – Џамии по земја |

 |

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Сарај |
| --- |
|  |
|  | 
Спомен-гробница на паднатите борци (Глумово)  •  Црква „Св. Андреја" (Матка)  •  Црква „Успение на Пресвета Богородица" (Матка)  •  Хусеин-шахова џамија (Сарај)  •  Црква „Св. Атанасиј" (Шишево)  •  Шишевски манастир (Шишево) |  |

 |